ਬੇਹਰੜੀ
ਬੇਹਰੜੀ ਭਾਰਤੀ ਪੰਜਾਬ (ਭਾਰਤ) ਦੇ ਸ਼ਹੀਦ ਭਗਤ ਸਿੰਘ ਨਗਰ ਜ਼ਿਲ੍ਹਾ ਦੇ ਬਲਾਕ ਬਲਾਚੌਰ ਦਾ ਇੱਕ ਪਿੰਡ ਹੈ। ਇਹ ਛੋਟਾ ਜਿਹਾ ਹਰਾ-ਭਰਾ ਪਿੰਡ ਐਨ ਪਹਾੜਾਂ ਦੇ ਪੈਰਾਂ ਵਿੱਚ ਵਸਿਆ ਹੋਇਆ ਹੈ। ਗੋਲੂ ਮਾਜਰਾ ਤੇ ਟੁੰਡੇਵਾਲ ਇਸ ਦੇ ਗੁਆਂਡੀ ਪਿੰਡ ਹਨ। ਪਿੰਡ ਵੜਦਿਆਂ ਟੋਭੇ ਤੇ ਛਾਂਦਾਰ ਪਿੱਪਲ ਦਾ ਦਿਲਕਸ਼ ਨਜ਼ਾਰਾ ਦੇਖਣ ਨੂੰ ਮਿਲਦਾ ਹੈ। ਇੱਥੇ ਮੁੱਖ ਤੌਰ 'ਤੇ ਗੁੱਜਰ ਤੇ ਕੁਝ ਘਰ ਤਰਖਾਣਾਂ ਦੇ ਵਸਦੇ ਹਨ। ਗੁੱਜਰਾਂ ਦੇ "ਹਕਲਾ" ਤੇ "ਦੇਦੜ" ਗੋਤਾਂ ਦੇ ਲੋਕ ਇਸ ਪਿੰਡ ਵਿੱਚ ਰਹਿੰਦੇ ਹਨ। ਪਿੰਡ ਦੇ ਕਾਫੀ ਲੋਕ ਚੰਡੀਗੜ,ਰੋਪੜ ਤੇ ਲੁਧਿਆਣਾ ਸੈੱਟ ਹਨ। ਕੁਝ ਪਿੰਡ ਵਾਸੀ ਲਾਗਲੇ ਕਸਬੇ ਕਾਠਗੜ ਵਿਖੇ ਵੀ ਰਹਿੰਦੇ ਹਨ।